Up-790/05
Datum: 2005-09-30T00:00:00.000+02:00
ecli: ECLI:SI:USRS:2005:Up.790.05
vrsta: posamični akt
zadeva: ustavna pritožba
objavljeno: Neobjavljeno | 30.09.2005
dokument: US25067
akt: Ustavna pritožba A. A. zoper odločbo Višjega sodišča v Kopru št. PRps 6329/2004 z dne 20. 4. 2005
resitev: zavrženje
izrek: Ustavna pritožba A. A. zoper odločbo Višjega sodišča v Kopru št. PRps 6329/2004 z dne 20. 4. 2005 se zavrže.
stavek: Ker pritožnik ni upravičena oseba, je ustavno sodišče ustavno pritožbo zavrglo.
odlocitev: sklep
geslo: 1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.3, Zakon o Ustavnem sodišču [ZUstS]
datum_vloge: 2005-08-08T22:00:00.000Z
datum_odlocitve: 2005-09-29T22:00:00.000Z

# Up-790/05-4

30. 9. 2005

# SKLEP

Ustavno sodišče je v postopku za preizkus ustavne pritožbe A. A. iz Ž., Z. Z., ki ga zastopa B. B., odvetnik v V., na seji senata dne 12. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

# sklenilo:

Ustavna pritožba A. A. zoper odločbo Višjega sodišča v Kopru št. PRps 6329/2004 z dne 20. 4. 2005 se zavrže.

# OBRAZLOŽITEV

Pritožnik izpodbija sklep, s katerim je Višje sodišče spremenilo odločbo Carinskega urada Sežana št. 426-40/11-2003/9200-020 z dne 26. 7. 2004 tako, da je zavrnilo zahtevek pritožnikovega odvetnika, da se mu priznajo in plačajo stroški postopka, kot jih je priglasil dne 19. 7. 2004. Carinski urad je v prvostopenjski odločbi odločil, da se odvetniku za zagovarjanje pritožnika in lastnika blaga v carinskem postopku prizna nagrada in potrebni izdatki v skupnem znesku 193.050 tolarjev, višji zahtevek pa kot neutemeljen zavrnil. Z izpodbijanim sklepom naj bi Višje sodišče nepravilno uporabilo pravo ter pritožniku kršilo 2., 14., 15., 22., 26. in 30 člen Ustave.

Ustavno pritožbo lahko ob pogojih, ki jih določa Zakon o Ustavnem sodišču (v nadaljevanju ZUstS), vloži vsakdo, ki meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Ustavno sodišče zavrže ustavno pritožbo, ki jo vloži neupravičena oseba (tretja alineja prvega odstavka 50. člena ZUstS). Ustavna pritožba je torej dopustna le, če jo vloži upravičena oseba.

Izpodbijana odločba Višjega sodišča se ne nanaša na pritožnika, temveč na njegovega zagovornika. Ker pritožnik ni upravičena oseba, je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi tretje alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer